Sacrosancte ecclesie Sancti Vincentii que est constructa infra muros Matisconum cui Guntardus episcopus preest. Ego Waremfredus et uxor sua Aaltrudis donamus ad ipsam casam Dei aliquid ex rebus nostris que sunt site in pago Matisconense, in agro Fusciacense, in villa Toriaco, curtilos duos cum omnibus appendentiis. Unus curtilus terminatur a mane et sero viis publicis, a medio die et a circio terra Tolonis; alius curtilus terminatur a mane via publica, a medio die Sancti Vincentii, a sero et a circio terra Brandono presbitero. Infra istas terminationes, totum ad integrum donamus ad ipsam casam Dei, et quidquid in ipsa villa vel in ipso fine visi sumus habere; hec sunt campi, prata, sylve, quesitum et inquirendum, donamus ad ipsam casam Dei, ea ratione dum simul vixerimus et filius noster Aynardus teneamus et possideamus, et unoquoque anno XII denarios persolvamus festivitate Sancti Vincentii ad mensam fratrum; post nostrum amborum decessum, faciant rectores Sancti Vincentii quicquid voluerint. Si quis hoc contradixerit auri libram I componat. S. Vuaremfredi et uxoris sue Aaltrudis. S. Privati. S. Isnardi. S. Waldini. S. Aydfredi. S. Ostroldi. S. Seiranni. S. Aymerici.